COD PROIECT F-PNRAS-1-2022-2020

ACTIVITATE DE 1 DECEMBRIE

Exemple de bune practici în cadrul programului PNRAS

"La mulți ani, România mea!" au strigat elevii ciclului gimnazial de la Școala Gimnazială Jina, desfășurând activitatea "Mândru să fii român" de 1 Decembrie.

Activitatea a debutat cu imnul patriei noastre cântat de către două eleve și acompaniat la orgă.

Apoi, cu toții, în cor, s-au auzit cântece patriotice precum "Treceți batalioane", "Noi suntem români" sau "Se-aude glas peste Carpați".

Totodată, elevii participanți au recitat poezii tematice, apoi au luat parte la o scenetă-reportaj despre formarea țării noastre.

Cu siguranță toți elevii au fost bucuroși pentru desfășurarea cu succes a evenimentului cultural-artistic.

